Startup Roadmap Workshop by Michael Skok 112159 views
Startup Secrets - Getting Behind th... by Michael Skok 12976 views
Game Changing Business Models - V2!... by Michael Skok 41423 views NUWE TEGNOLOGIE VIR BOETEKAARTJIES - Hessequa Municipality
News NUWE TEGNOLOGIE VIR BOETEKAARTJIES
NUWE TEGNOLOGIE VIR BOETEKAARTJIES
Die uitrol van ‘n nuwe elektroniese handtoestelsisteem sal Hessequa Verkeersbeamptes in staat stel om die uitreik van boetes meer vaartbelyn te maak.
Die toestel staan bekend as die elektroniese boete uitreikingstelsel en kan motoriste se inligting outomaties gelees word deur middel van ŉ nommerplaat of bestuurderslisensie te skandeer.
Bestuurders se inligting word outomatiese gelaai op die elektroniese toestel, inplaas daarvan dat dit met die hand ingevul word op die ou pienkkaartjie.
ŉ Boetekaartjie word onmiddellik uitgedruk deur middel van ŉ mobiele drukker en aan die bestuurder oorhandig. Oortreder kan boetes vinniger betaal aangesien die inligting reeds op die stelsel vasgevang is en verskyn. Boetes kan deur middel van elektroniese fondsoordrag betaal word, by munisipale kassiertoonbanke of by die Verkeerskantoor.
Bestuurder Beskermingsdienste, Adneshel Voss noem dat die gebruik van die toestel is deur die Landdros Forum en die Staatsaanklaer aanvaar. Geen inligting soos wat op die ou boetekaartjie verskyn het is weggelaat nie, inteendeel die elektroniese toestel bevat meer inligting.
Waarom gebruik munisipaliteite hierdie toestelle?
Dit sny baie papierwerk uit en verminder die gebruik van stoorspasie
Verminder menslike foute met die uitreiking van die boetes
Bevat meer inligting oor die bestuurder en uitstaande boetes
Kostebesparing vir die Raad
Verminder die gebruik van papier
Wat belangrik is vir die gemeenskap om in ag te neem, is dat die beampte wat die boetes uitreik in besit moet wees van ‘n aanstellingsertifikaat. Indien die aanstellingsertifikaat nie getoon kan word nie, mag die betrokke persoon nie ŉ boete uitreik nie.